જો અત્યારની વાત કરીએ તો નાની વયથી લઇને મોટી ઉંમર સુધીની મહિલા, બધા જ ગાઉન પહેરવાનુ પસંદ કરે છે. ગાઉનની વાત કરીએ તો તેમા ઘણા બધા પ્રકાર આવે છે. જેમ કે ગાઉનને કૅઝ્યુઅલ અને ફૉર્મલ એમ બન્ને લુક આપી શકાય છે. તમારે કયા પ્રસંગમાં જવાનુ છે એ રીતે તમે લુક આપી શકો છો. આ ગાઉન માટે અલગ-અલગ જાતના ફૅબ્રિકનો પણ ઉપયોગ કરવામાં આવે છે જેમ કે પ્યૉર કૉટન, પ્યૉર શિફૉન, રૉ સિલ્ક, ટસર સિલ્ક, નેટ, લિનન વગેરે. ગાઉનમાં જેવા ફૅબ્રિકનો ઉપયોગ કરવામાં આવે છે એવું જ એનું સ્ટાઇલિંગ આપવામાં આવે છે. ગાઉન પહેરવાનો એક જ ફાયદો કે પહેરવાથી ખૂબ એલિગન્ટ લુક આપે છે અને ઓછામાં ઓછી જ્વેલરી પહેરશો તો પણ સુંદર દેખાવ આપશે.